**Hajdúszoboszló Város Önkormányzata Képviselő–testületének**

**17/2020.(VII. 16.)önkormányzati rendelete**

**Hajdúszoboszló Város nemzeti vagyonáról szóló 10/2013. (IV. 18.) önkormányzati rendelet módosításáról**

Hajdúszoboszló Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. tv. 109. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. tv. 107. §-ában, a nemzeti vagyonról szóló 2011. évi CXCVI. tv. 5. §-ában, valamint az Alaptörvény 32. cikk (1) bekezdésének e) pontjában meghatározott feladatkörében eljárva – Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottságának egyetértésével - a következőket rendeli el:

**1. §**

A Hajdúszoboszló Város nemzeti vagyonáról szóló 10/2013. (IV. 18.) ökormányzati rendelet 13. § (1) bekezdése a következő, g) ponttal egészül ki:

*„g) szántóföldi öntözés vízjogi engedély beszerzéséhez szükséges tulajdonosi hozzájáruló nyilatkozat kiadásáról.”*

**2. §**

Jelen rendelet kihirdetése napján lép hatályba.

***Czeglédi Gyula Dr. Korpos Szabolcs***

***polgármester jegyző***